b'\n_START_ARTICLE_\nH\xc3\xa4meenlinnan seudun opiskelija-asuntos\xc3\xa4\xc3\xa4ti\xc3\xb6\n_START_PARAGRAPH_\nH\xc3\xa4meenlinnan seudun opiskelija-asuntos\xc3\xa4\xc3\xa4ti\xc3\xb6 (HOPS) on vuodesta 1987 alkaen tuottanut asuntoja ja asumispalveluja kaikille H\xc3\xa4meenlinnan seudun toisen asteen oppilaitosten ja H\xc3\xa4meen ammattikorkeakoulun opiskelijoille. S\xc3\xa4\xc3\xa4ti\xc3\xb6n merkitt\xc3\xa4vin taustayhteis\xc3\xb6 on H\xc3\xa4meenlinnan kaupunki, joka on osoittanut s\xc3\xa4\xc3\xa4ti\xc3\xb6lle mm. Visakyl\xc3\xa4n ja M\xc3\xa4yr\xc3\xa4nkyl\xc3\xa4n tontit ja j\xc3\xa4rjest\xc3\xa4nyt rakennushankkeiden alkurahoituksen. Vuoden 2004 syksyll\xc3\xa4 toiminta laajeni Forssaan, jonne valmistui 94 asunnon kohde, ja vuoden 2005 kes\xc3\xa4ll\xc3\xa4 Riihim\xc3\xa4elle.'